സൂചിമുന തുരപ്പൻ

ഏഷ്യൻ അംബ്രോസിയ വണ്ട്, ഗ്രാനുലേറ്റ് അംബ്രോസിയ വണ്ട് അല്ലെങ്കിൽ പിൻഹോൾ ബോറർ എന്നിങ്ങനെ പല പേരുകളിൽ അറിയപ്പെടുന്ന ഒരിനം വണ്ടാണ് സൂചിമുന തുരപ്പൻ (). സസ്യങ്ങളിൽ സൂചിമുന വലിപ്പത്തിലുള്ള സുക്ഷിരങ്ങളുണ്ടാക്കി പ്രവേശിക്കുന്നതിനാലാണ് ഇവയ്ക്ക് ഈ പേര് വന്നത്. കർക്കൂലിയോണഡൈ കുടുംബത്തിലെ ഉഷ്ണമേഖലാ ബാർക് വണ്ടുകളുടെ ഇനത്തിൽ ഉൾപ്പെടുന്ന ഇവയുടെ ശാസ്ത്രനാമം സൈലോസാൻഡ്രസ് ക്രസ്സ്യൂസ്‌ക്യൂലസ് എന്നാണ്. ഏഷ്യയിൽ തദ്ദേശീയമായ ഇത് ആഫ്രിക്ക, യൂറോപ്പ്, ഓസ്ട്രേലിയ, അമേരിക്ക എന്നിവിടങ്ങളിലേക്കും വ്യാപിച്ചിട്ടുണ്ട്. പ്രായപൂർത്തിയായ വണ്ട് ചുവപ്പ് കലർന്ന ഇരുണ്ട തവിട്ടുനിറവും 2 മുതൽ 3 മില്ലീമീറ്റർ വരെ നീളവും ഉള്ളവയാണ്.

 ആവാസവ്യവസ്ഥയും വ്യാപനവും 
ഏഷ്യയിൽ നിന്നുള്ള ഈ വണ്ട് ആഫ്രിക്ക, അമേരിക്ക, യൂറോപ്പ്, ഓഷ്യാനിയ എന്നിവിടങ്ങളിൽ ഒരു ജൈവാധിനിവേശ സ്പീഷീസായി ലോകത്തിന്റെ മറ്റ് ഭാഗങ്ങളിലേക്കും വ്യാപിച്ചു. 1974-ൽ തെക്കുകിഴക്കൻ യുണൈറ്റഡ് സ്റ്റേറ്റ്സിലാണ് ഇത് ആദ്യമായി റിപ്പോർട്ട് ചെയ്യപ്പെട്ടത്. 1996-ലൂടെ കോസ്റ്റാറിക്കയിലും, 2003-ലൂടെ പനാമയിലും, 2008-ലൂടെ ഗ്വാട്ടിമാലയിലും വടക്കൻ ബ്രസീലിലും എത്തി. തെക്കൻ ബ്രസീലും ഉറുഗ്വേയും ദീർഘകാല ട്രാപ്പിംഗ് പദ്ധതികളോടെ, ജാഗ്രത പുലർത്തിയിരുന്നതിനാൽ, അവിടെ കണ്ടെത്തുന്നതിന് ഏകദേശം ഒരു പതിറ്റാണ്ട് മുമ്പ് 2001-ൽ അർജന്റീനയിൽ ഇവ പ്രത്യക്ഷപ്പെട്ടു. അർജൻ്റീനയിൽ കാണപ്പെട്ടവ ഒരു അമേരിക്കൻ ഇതര സ്രോതസ്സിൽ നിന്നുള്ള നേരിട്ടുള്ള പ്രവേശനമായിരിക്കാൻ സാധ്യതയുണ്ട്. പിന്നീട് പ്രാണികൾ തീരത്തൂടെ വടക്കോട്ട് വ്യാപിച്ചിരിക്കാം. കേരളത്തിൽ, 2022-2024 കാലഘട്ടത്തിൽ നടത്തിയ സർവേകളിൽ, അഞ്ചിനം വണ്ടുകളെ കണ്ടെത്തിയിട്ടുണ്ട്.

 ജീവിതചക്രം 
ഗാലറികളിൽ നിന്ന് പോവുന്നതിന് മുമ്പ് പെൺവണ്ടുകൾ അവരുടെ സഹോദരങ്ങളുമായി ഇണചേരുന്നു. ആൺവണ്ടുകൾ പറക്കാൻ കഴിയാത്തവയാണെങ്കിലും പെൺവണ്ടുകൾക്ക് പറക്കാനും മറ്റ് ആതിഥേയസസ്യങ്ങളിലേക്ക് വ്യാപിക്കാനും കഴിയും. ഇവിടെ അവ തുരങ്കങ്ങൾ കുഴിക്കുകയും മുട്ടയിടുകയും ചെയ്യുന്നു. ലാർവകൾ ഗാലറികൾ വികസിപ്പിക്കുകയും വലുതാക്കുകയും ചെയ്യുന്നു, പെൺവണ്ടുകൾ സന്തതികൾക്കൊപ്പം താമസിച്ച് ശൈത്യകാലം നിഷ്ക്രിയത്വത്തിൽ കഴിച്ചുകൂട്ടുകയും ചെയ്യുന്നു.

 ആവാസവിജ്ഞാനം 
സൂചിമുന തുരപ്പൻ വണ്ടുകളുടെ ലാർവ മരത്തിലെ അറകളിൽ വികസിക്കാറുണ്ടെങ്കിലും, മുതിർന്നവയുടെയും ലാർവകളുടെയും ഭക്ഷണം സിംബയോട്ടിക് പൂപ്പലുകൾ മാത്രമാണ്. ഇത് പെൺവണ്ടുകൾ അവർ കുഴിക്കുന്ന തുരങ്കങ്ങളിലും ഗാലറികളിലും നിക്ഷേപിക്കുന്നു. സൈലോസാൻഡ്രസ് ക്രസ്സ്യൂസ്‌ക്യൂലസിന്റെ കാര്യത്തിൽ, അംബ്രോസിയെല്ല റോപേറി എന്ന പൂപ്പലാണെന്ന് തിരിച്ചറിഞ്ഞിട്ടുണ്ട്. ഈ പൂപ്പലിന്റെ ഗന്ധത്തിലേക്ക് വണ്ടുകൾ ആകർഷിക്കപ്പെടുന്നുവെന്നും ഇക്കാരണത്താൽ പ്രത്യേക മരങ്ങളിൽ ആക്രമണം കേന്ദ്രീകരിക്കാറുണ്ടെന്നും തെളിയിക്കപ്പെട്ടിട്ടുണ്ട്. 1. 5 സെന്റിമീറ്റർ (0.6 ഇഞ്ച്) വരെ വലിപ്പമുള്ള ചില്ലകളിലും 2.5 മുതൽ 6 സെന്റിമീറ്റർ (1 മുതൽ 2.4 ഇഞ്ച് വരെ) വ്യാസമുള്ളതുമായ തായ്ത്തടികളിലും ഈ വണ്ടുകൾ പ്രവേശിക്കാറുണ്ട്.Tuffen, M.G. (2015). 

ഈ വണ്ട് പോളിഫാഗസായതിനാൽ പലതരം ആതിഥേയ മരങ്ങളെ ബാധിക്കുന്നു. സാധാരണയായി വളർച്ച മുരടിച്ച ചെറുമരങ്ങളിലും നേഴ്സറി സ്റ്റോക്കുകളിലും മാത്രമാണ് കാണാറുള്ളതെങ്കിലും ചിലപ്പോൾ ആരോഗ്യമുള്ള ചെറുമരങ്ങളെയും ആക്രമിക്കുന്നു. ഇത് അടുക്കി വച്ചിരിക്കുന്ന തടികളെ ബാധിക്കുകയും അതുവഴി സാമ്പത്തികനഷ്ടമുണ്ടാക്കുകയും ചെയ്യുന്നു.Oberprieler, Rolf; Marvaldi, Adriana; Lyal, Chris (2019).  അമേരിക്കൻ ഐക്യനാടുകളിൽ, ഇവ ബാധിക്കുന്ന സസ്യങ്ങളിൽ, ഓക്ക്, ചെറി, ക്രാപ് മിർട്ടിൽ, പികാൻ, പീച്ച്, പ്ലം, പെഴ്സിമെൻ, എൽം, സ്വീറ്റ് ഗം, മഗ്നോലിയ, അത്തിപ്പഴം, ബക്കെയ്, മധുരക്കിഴങ്ങ് എന്നിവ ഉൾപ്പെടുന്നു. യൂറോപ്പിൽ ഇതിന്റെ ആതിഥേയർ കരോബ് (സെറാറ്റോണിയ സിലിക്ക) ആണ്, അതേസമയം കരോബ് വളരുന്ന ഇസ്രായേലിൽ, അതിന്റെ ഏക ആതിഥേയ മരം പലസ്തീൻ ഓക്ക് (ക്വെർക്കസ് കാലിപ്രിനോസ്) ആണ്. ഇന്ത്യയിൽ, റബർ, തെങ്ങ്, കവുങ്ങ് തുടങ്ങിയ തോട്ടവിളകളിലും, റമ്പൂട്ടാൻ, കൊക്കോ, പ്ലാവ് തുടങ്ങിയ ഫലവൃക്ഷങ്ങളിലും തേക്ക് പോലുള്ള മരങ്ങളിലും കാണപ്പെടുന്നു.

 അവലംബങ്ങൾ 

വർഗ്ഗം:തെക്കേ അമേരിക്കയിലെ വണ്ടുകൾ
വർഗ്ഗം:വടക്കേ അമേരിക്കയിലെ വണ്ടുകൾ
വർഗ്ഗം:യൂറോപ്പിലെ വണ്ടുകൾ
വർഗ്ഗം:ഏഷ്യയിലെ വണ്ടുകൾ
വർഗ്ഗം:ആഫ്രിക്കയിലെ വണ്ടുകൾ
വർഗ്ഗം:Commons category link is on Wikidata